ОТЧЕТ ЗА КОНТРОЛНАТА ДЕЙНОСТ НА РИОСВ – Монтана
за периода 01.10 ÷ 31.10.2014 г.

През периода 01.10.2014 г. ÷ 31.10.2014 г. експертите на РИОСВ – Монтана са извършили 112 проверки на 110 обекта. Издадени са две наказателни постановления на обща стойност 1 150 лв.  Постъпилите суми от наложени санкции са 2 992,35 лв.
Най-важните акценти в извършената месечна контролна дейност на риОсв – Монтана са: 

През месец октомври 2014 г. са извършени, съгласно заповеди на директора на РИОСВ – Монтана пет комплексни проверки в изпълнение на годишния план за контролната дейност на РИОСВ – Монтана, целящи установяване съответствието на дейността с изискванията на екологичното законодателство на следните обекти: Цех за преработка и пакетирана на кафе и чай гр. Монтана на „Фобос” ООД, гр. Монтана; производствена база за производство на млечни продукти и сладоледи „Огоста” град Монтана на СД „Войнов и Сие” гр. Монтана – при проверката е дадено предписание да се изготви и представи в РИОСВ – Монтана собствена оценка за безопасност на съхраняваните и използвани опасни химични вещества и смеси; Производствена база – Монтана (рециклиране на акумулаторен и оловен скрап, оловни сплави, полиетилен и полипропилен; производство на олово, оловни сплави, полиетиленови и полипропиленови материали) на „Монбат Рисайлинг” ЕАД, гр. София; Цех за производство на цинк от цинкова пепел  град  Монтана на „Денирвел” ЕООД, гр. София; Предприятие за добив и преработка на птиче месо и разфасовки гр. Монтана на „ГАЛА М” ООД, гр. Монтана (в несъстоятелност). Докладите от комплексните проверки са публикувани на интернет страницата на РИОСВ – Монтана.
Компонент „Води”

През отчетния период експертите от направление „води”  са  извършили проверки на следните обекти:
· Извънредна проверка след възникналия инцидент - взрив в завод „Миджур”, към „Видекс” АД, гр. София с пробонабиране на две водни проби от повърхностен воден обект – р. Бърза в землището на  с. Горни Лом, общ. Чупрене за анализ. Пробите са взети от постоянен пункт №1 за мониторинг на водния обект на около 200 м от входа на завод „Миджур” и  от водите на р. Бърза на около 2,5 км под завода и около 2 км над с. Горни Лом, откъдето е взета първоначална водна проба 3 часа след инцидента; 
· Извършени са проверки, съгласно утвърдения от министъра на ОСВ годишен план за мониторинг,  с пробонабиране на водни проби от отпадъчни води на следните обекти в гр. Видин: винарска изба с. Рабиша на „Магура” АД, гр. София; „Новоселска гъмза” ООД, гр. Видин – винопроизводство; ПБ в гр. Монтана – производство на акумулаторни батерии на „Монбат” АД, гр. София;  Производствена база за производство на фитинги гр. Монтана на  „Берг Монтана Фитинги” ЕОД, гр. Монтана ; ПБ – Обособено производство в гр. Лом на  „Аркус” АД, гр. Лясковец;
· обект „ТМСИ и бетонов възел” с. Ерден на „Екоагрострой” с. Ерден –– проверката е  по условия в разрешение за заустване на отпадъчни води. Формираните отпадъчни води след пречистване в 4 броя утаители се заустват в р. Огоста. Представени са протоколи на акредитирана лаборатория за изпитване на проби от заустваните води за целите на собствения мониторинг, изискващ се по разрешителното за заустване. Резултатите не превишават емисионните ограничения. В момента на проверката утаителите са почистени. Нарушения не са констатирани;
· обект „ТМСИ” в с. Ерден на „ТБМ 2000” ЕООД, гр. Монтана - по условия в разрешение за заустване на отпадъчни води. Представени са протоколи на акредитирана лаборатория за изпитване на проби от заустваните води за целите на собствения мониторинг, като резултатите от последния протокол не превишават емисионните ограничения;

· обект за добив и обогатяване на флуоритова суровина в гр. Чипровци и с. Железна на „България Флуорит” ЕООД, гр. София във връзка със съставяне на констативен протокол за установяване на превишения на индивидуалните емисионни ограничения, заложени в издаденото разрешителното за заустване от БДУВДР- Плевен;  
· язовир „Кула” и вземане на водна проба от повърхности води във връзка с подаден сигнал от „Напоителни системи” ЕАД, клон Видин до БДУВДР – Плевен за наличие на мазни петна в язовира с предполагаем произход – нефтопродукти. При огледа в момента на проверката подобни не са забелязани. Пробата ще бъде анализирана от РЛ – Монтана;

· животновъден обект в с. Николово, общ. Монтана по сигнал за замърсяване на воден обект (река Шугла) с фекални отпадъци.  Проверката е извършена съвместно с представител на ОДБХ – Монтана и собственика на фермата. Обектаът се използва от м. август 2014 г. и е регистриран като животновъден обект за отглеждане на 46 бр. биволи и 6 броя крави, като същите пашуват в наето пасище. Торовия отпадък се почиства ръчно ежедневно и се използва за наторяване на пасището. При проверката не се констатира замърсяване около обекта, както и водите на р. Шугла. Сигналът е неоснователен.;

· През месец октомври са извършени 42 проверки на 42 обекта - участъци по Заповед на Областния управител на област Монтана за проводимостта на реки и речни корита извън населените места в обл. Монтана. 

Компонент „въздух” и фактор „шум”

През месец октомври са извършени проверки, съгласно изискванията на ЗЧАВ следните обекти:

· Цех за дървопреработка гр. Берковица на „Жото” ЕООД, гр. Берковица –– установено е, че прахоулавянето при дървопреработката се извършва от аспирационна система, снабдена с пречиствателно съоръжение – циклон, свързан с приемен бункер. Същият се почиства ежедневно. Дадени са указания за подаване на заявление за издаване на удостоверение за регистрация на инсталация „лакобоядисване” в зцеха, съгласно ЗЧАВ. За използваните количества разтворители през 2014 г. фирмата ще представи писмена справка съгласно наредба № 7/2003 г.;
· База ремонт и поддръжка на хладилна техника гр. Монтана на „Монтех” ЕООД, гр. Монтана – съгласно ЗЧАВ и Наредбата за ФПГ(флуорирани парникови газове). При проверката се констатира, че на обекта се води периодичен отчет за използваните количества флуорирани и/или озоноразрушаващи газове. Представеният отчет за 2013 г. е коректен. При проверката нарушения не са констатирани;
· Бензиностанция гр. Монтана на „Нелан - 99” ЕООД, гр. Монтана – на обекта е изградена и функционира система за улавяне на бензиновите пари при зареждане на резервоарите от подвижни автоцистерни в съответствие с изискванията. Бензиноколонките са оборудвани със система за улавяне на парите и при зареждане на МПС. Управителят на дружеството е запознат с изискванията и сроковете за прилагане на Етап ІІ. 
· Бензиностанция в гр. Монтана на „Еко България” ЕАД, гр. София – съгласно ЗЧАВ, Наредба № 16 и Наредбата за ФПГ(флуорирани парникови газове). При проверката се констатира, че на обекта е изградена и функционира система за улавяне на бензиновите пари при зареждане на резервоарите от подвижни автоцистерни в съответствие с изискванията. Бензиноколонките са оборудвани със система за улавяне на парите и при зареждане на МПС. Управителят на дружеството е запознат с изискванията и сроковете за прилагане на Етап ІІ. За климатичната инсталация в обслужващата сграда се води актуално досие със записи за проверка на херметичност и поддръжка;
През отчетния период са извършени проверки и измерване за контролен мониторинг на еквивалентните нива на шум по определен контур на обект за производство на играчки в  гр. Монтана на „Ирели” ООД, гр. Пазарджик и на обект за металообработка в гр. Монтана на „Балкан” ООД, гр. Монтана съвместно с Регионална лаборатория – Монтана. 

Управление на отпадъците и опазване на почвите

През месец октомври са извършени проверки по прилагане разпоредбите на ЗУО и подзаконовите документи на следните обекти:

· депо за неопасни отпадъци на гр. Грамада, съгласно изискванията на ЗУО. Депото е с преустановена експлоатация от декември 2009 г. и подлежи на закриване и рекултивация. 
· депо „Б – Б кубове” с ПРЗ с изтекъл срок с. Цар Петрово, общ. Кула. Б-Б кубовете са в добро техническо състояние – без видими течове, с ненарушена цялост и здрава хидроизолация. 
· закрити нерегламентирани сметища в община Ружинци - 2 броя в с. Дреновец. Терените на нерегламентираните сметища са машинно обработени, запръстени и уплътнени. Поставени са табели „Сметището е закрито”. Населеното място е с въведено организирано сметосъбиране и сметоизвозване, осигурени са съдове за битовите отпадъци. 
· закрито нерегламентирано сметище в община Ружинци - с. Бело поле. Теренът на нерегламентираното сметище е машинно обработен, запръстен и уплътнене. Поставена е табела „Сметището е закрито”. Населеното място е с въведено организирано сметосъбиране и сметоизвозване, осигурени са съдове за битовите отпадъци. 
· „Адан Н” ООД – свинекомплекс с. Новоселци, общ. Видин. Основнадейност на обекта е свиневъдство – отглеждане, угояване и търговия. Към момента на проверката в свинекомплекса се отглеждат около 300 броя свине майки свободно – боксово. Торта се съхранява в торови лагуни, разположени на територията на площадката с капацитет за четири месечен период, в непосредствена близост до собствени обработваеми земи на дружеството.
· Проверка  по изпълнение на предписание за почистване на терени в с. Тополовец, общ. Кула. За изпълнение на предписанието РИОСВ – Монтана е уведомена писмено от кмета на общ. Кула. Извършена е проверка на място в с. Тополовец при която е констатирано, че замърсените площи са почистени.
· Землището на гр. Монтана по изпълнение на предписание за почистване на терени и площи от нерегламентирано депониране на земни маси и строителни отпадъци. При проверката се констатира, че са почистени терените общинска собственост. Община Монтана е уведомила собствениците на частни имоти за предприемане на мерки за почистването им.  

· автосервиз с автомивка на „Алекс ИВ” ЕООД, гр. Монтана във връзка с подадена жалба от ОД МВР – Монтана за замърсяване на двора на авторемонтна работилница на ОД на МВР – Монтана, разположена с съседен до автосервиза с автомивка имот, вследствие на дейността на автомивката. При проверката се констатира, че обектът се ползва от  „Алекс ИВ” ЕООД  въз основа на договор с „Вибрострой 98” ЕООД(собственик). По данни на ползвателя обекта – автосервиз с автомивка съществува като такъв и извършва дейност от 60–те, 70-те години. Констатирано е локално замърсяване в двора на авторемонтната работилница на ОД на МВР - Монтана от преливане на ревизионна шахта за отпадъчни води зад автомивката. Шахтата е почистена от „В и К” ООД, гр. Монтана на 10.10 2014 г. В констативния протокол от проверка на управителя на „Алекс ИВ” ЕООД, съгласно ЗООС и ЗУО са дадени 6 броя предписание за привеждане на дейността, съгласно изискванията със срокове, съответно 31.10.2014 и 20.12.2014 г. Относно изложеното в жалбата, касаещо въвеждане в експлоатация на обект – автомивка с каломаслоуловител по реда на ЗУТ, РИОСВ - Монтана е препратила жалбата по компетентност на община Монтана. 
· Населени места на територията на общ. Г. Дамяново във връзка с чистотата на населените места предвид разпоредбите на ЗУО. Проверени са терени и площи в с. Г. Геново, с. Меляне, с. Говежда, с. Г. Дамяново. При проверката замърсени площи със смесени строителни и битови отпадъци, както и образуване на нерегламентирани сметища не са констатирани.

· населени места на територията на общ. Видин във връзка с чистотата на населените места, предвид разпоредбите на ЗУО. Проверени са терени и площи в с. Иново, с. Капитановци и гр. Видин, както и обходни пътни артерии. При проверката замърсени площи със смесени строителни и битови отпадъци, както и образуване на нерегламентирани сметища не са констатирани. Населените места са с организирано сметосъбиране и сметоизвозване, осигурени са съдове за битовите отпадъци, същите се обслужват по график от фирма „Титан АС” ЕООД. В проверените села има нерегламентирани сметища, подлежащи на закриване, който ще се експлоатират до въвеждане в експлоатация на регионално депо „Видин”. На терените на нерегламентираните сметища се изхвърлят предимно растителни отпадъци. При проверката предписания не са дадени.

· Депо за строителни отпадъци гр. Видин във връзка с подаден телефонен сигнал за извозване и депониране на битови отпадъци от „Титан АС” ЕООД. Депото е разположено до ТЕЦ „Видахим” в имот № 5945 ЮПЗ. При проверката се констатира, че подадения телефон за връзка от сигналоподателя е недействителен. Проверката е извършена съвместно с представител на общ. Видин и оператора на депото „Титан АС” ЕООД. Установено е ново изхвърлени смесени битови отпадъци в източната част на депото, за което не е дадено логично обяснение от оператора. До кмета на общ. Видин, като собственик на депото, е дадено предписание за почистване на терена от нерегламентирано депонираните смесени битови отпадъци, като за предприетите действия да се уведоми РИОСВ – Монтана. Срок за изпълнение 31.10.2014 г. 
· Кравеферма в с. Крапчене, към „Феникс 2002” ООД, общ. Монтана, по компонент „почви”. Фермата е разположена на около 1 500 м от най близките къщи на селото и в нея се отглеждат 420 бр. животни в 2 обора. Формирания торов отпадък се почиства по сух способ и се депонира на асфалтирано торохранилище на площадка в рамките на фермата. Течната фракция се съхранява в  изгребна яма и след узряване се използва за наторяване. При проверката нарушения и замърсявания на района и около фермата не са констатирани.
·  Кравеферма на Емил Младенов с. Г. Церовене, общ. Монтана по компонент „почви”. Фермата е разположена в бивш селскостопански двор и в нея се отглеждат 40 бр. животни – пасищно. Формираният торов отпадък се почиства по сух способ и се депонира на асфалтирано торохранилище на площадка в рамките на фермата. Течната фракция се съхранява в  изгребна яма и се изтегля два пъти месечно със специализирана техника за наторяване. При проверката нарушения и замърсявания на района и около фермата не са констатирани. 

Биоразнообразие и защитени территории
  През месец октомври са извършени проверки на 8 броя билкозаготвителни пунктове;

 През отчетния период са проверени  ТП ДГС – Чипровци,  ТП ДГС – „Говежда” и ТП ДГС – „Видин”. При проверките е установено, че към ГСП има разработена глава ІІІ „Лечебни растения”, разпределени в три категории, с предложени мерки за опазване. През 2014 г. не са издавани позволителни за ползване на лечебни растения и не са извършвани проверки и констатирани нарушения. 
Извършени са проверки и на Общинска администрация Чипровци и ОА-Видин по прилагане разпоредбите на ЗЛР. Установено е, че общ. администрацции имат разработени програми за лечебните растения към Общинските програми за опазване на околната среда.
През отчетния период са проверени защитена местност „Шабовица”, обявена  за защитена територия през 2012 г. с цел опазване на рядък и уязвим растителен вид „наплъстена трихоколеа”. При проверката е констатирано, че растителния вид е локализиран на три места. Територията на местността е наводнена от обилните валежи и вероятно част от находището е унищожено. При проверката нарушения по заповедта за обявяване не са констатирани; защитена местност „Самарите”  - територията й в значителната си част се стопонисва от ТП ДГС – Берковица и част от юридическо лице – училищно настоятелство – Берковица. През 2014 г. не са планирани и водени сечи. При проверката нарушения не са констатирани; защитена местност„Остров Кутово” -  стопанисвана от ТП ДГС „Видин” във връзка с ползване и планиране на дейности по новия ГСП (горско стопански план) от 2013 г. ЗМ е устроена в отдел 90, като са планирани дейности в различни подотдели като сеч на хибридна топола и последващо залесяване. През 2013 – 2014 г. не са водени сечи, забранени в различни подотдели, както и не са планирани подобни. 

Проверено е противопожарно депо в хижа „Ком 2016”, което е разположено в приземния етаж на хижа „Боби Ком” до резерват „Горната кория”.  При проверката на инвентара е констатирано, че същия се стопанисва добре и няма липси и повреди. През 2014 г не се е налагало използването му. 
Извършени са проверки на 5 броя вековни дървета: с. Бели мел, общ. Чипровци – 2 броя  (благун и зимен дъб); с. Челюстница, общ. Чипровци – 2 броя  (летен дъб и цер; с. Железна, общ. Чипровци – 1 брой  вековно дърво – цер. При проверките е констатирано, че вековните дървета са в добро състояние и не се нуждаят от санитарна обработка. Поставени са обозначителни табели.
Превантивна дейност


През отчетния период са издадени четири решения за преценяване на необходимостта от ОВОС. Издадени са 12 броя писма за инвестиционните предложения и планове и програми, които не попадат в обхвата на приложение 1 и 2 от ЗООС. За три инвестиционни предложения на възложителите е указано, че предвидената дейност подлежи на преценяване на необходимостта от ОВОС. 
Извършена е проверка на шест обекта  по реализация на проекти по „Чиста околна среда”. При проверките е констатирано, че средствата са използвани по предназначение и дейностите, предвидени в проектите, са реализирани.
През отчетния период са извършени следните проверки:

-   проверка във връзка с разпоредбите на чл. 99, ал. 8 от ЗООС на решение по ОВОС № 15-3/2009 г. на министъра на ОСВ за ИП „Изграждане на ски писта и пътна въжена линия” с възложител „Ком 2016” АД. Решението е издадено на 31.08.2009 г. При проверката е констатирано, че към момента все още е в ход процедурата по промяна предназначението на земеделските земи за неземеделски нужди и утвърждаване на площадки за трасето. Изработен е проект за ПУП и са подготвени съгласувателните писма с експлоатационните дружества. За осигуряване на транспортен достъп е изготвен проект за реконструкция на път – гр. Берковица – хижа Ком, за което е издадено и разрешение за строеж от гл. архитект на общ. Берковица, презаверено в съответствие с Решение № МО 3-3/2009 г. на РИОСВ – Монтана на 28.09.2011 г. Констатациите от проверката са представени в МОСВ; 

-   проверка във връзка с разпоредбите на чл. 99, ал. 8 от ЗООС на решение МО 3-3/2009 г. на ИП „Реконструкция на път – гр. Берковица – хижа Ком” с възложител общ. Берковица. Решението е влязло в сила на 31.07.2009 г. При проверката се констатира, че с решение на общ. съвет е одобрен ПУП –ПП за трасето, необходимо за реконструкция и е възложено на кмета на общината да проведе процедурите по ЗУТ и ЗООС. Решението е обнародвано в ДВ през 2014 г. и е влязло в сила на 24.09.2014 г. Проектът на ПУП е съгласуван с експлоатационните дружества, с РЗИ – Монтана и част от комплексния проект. За строеж „Реконструкция на път гр. Берковица – хижа Ком” първи етап  е издадено и разрешение за строеж от гл. архитект на общ. Берковица., презаверено в съответствие с Решение № МО 3-3/2009 г. на РИОСВ – Монтана на 28.09.2011 г. Във връзка с направените констатации е видно, че ИП е започнало да се реализира и съгласно разпоредбите на ЗООС Решение № МО 3-3/2009 г. не е загубило правното си действие;
-  „ТБМ 2000” ЕООД, гр. Монтана по изпълнение на условия в Решение по ОВОС № 8-3/2012 г. за ИП „Разработка и добив на чакъл и пясък от находище „Ерден”. Установено е, че в границата на концесионната площ се извършва открит добив на строителни материали чакъл и пясък, като същите се извозват за преработка до ТМСИ. На обекта не се извършва смяна на масла и не е констатирано замърсяване с нефтопродукти. Съгласно проектните разработки след втората година е предвидено поетапно започване на рекултивационни дейности, но поради високи подпочвени води и лоши атмосферни условия през годината същите на този етап на са реализирани; 
- „ТБМ 2000” ЕООД, гр. Монтана по изпълнение на Решение № МО-1-1/2013 г. за ИП „Разработка и добив на чакъл и пясък от находище „Шугла”, с което се одобрява реализирането на ИП. За находището е предоставена концесия за добив.  За находището са съгласувани с МИЕ цялостен и годишен проект за разработка, с включен проект за рекултивация и план за управление на минните отпадъци;

- находище за  строителни материали „Долна Вереница”, с концесионер „Макстрой” ООД, гр. Монтана във връзка с постъпил в РИОСВ – Монтана сигнал, както и препратен същия сигнал от МОСВ за проверка по компетентност, относно нерегламентиран добив и експлоатация на находището. При проверката е установено, че в момента не се извършва добив и експлоатация на находището. През 2014 г. е извършено еднократно взривяване от лицензирана фирма, като материала е претрошен и извозен. Съгласно заложените условия в решение за преценяване на необходимостта от ОВОС, в рамките на концесионната площ не е констатирано запрашаване на въздуха, както и замърсени площи с битови отпадъци и отпадъци от смазочни материали. На обекта не се извършват ремонтни дейности. За експлоатацията на обекта са одобрени от МИЕ цялостен и годишен проект, включващ и проект за рекултивация. Одобрен е ПУП и е сменено предназначението на земята на площ от 41,477 дка. Разкривката се съхранява на определено за целта депо. Представена е инструкция за товарно  - разтоварни работи, съгласно чл. 70 от Наредба № 1/2005 г. за норми на допустими емисии, изпускани в атмосферния въздух. На обекта не се съхраняват взривни вещества. При проверката нарушения не са констатирани. 

През м. октомври, във връзка със сигнал от оператор на тел. 112 за възникнал инцидент (взрив) в завод „Миджур” с. Горни Лом, общ. Чупрене  с оператор „Видекс” АД гр. София, РИОСВ - Монтана предприема незабавни действия, съгласно указания за действия при големи аварийни ситуации. Извършено е измерване с газанализатор за определяне на многокомпонентни смеси в атмосферния въздух при аварийни ситуации, при което не е установено превишаване на алармения праг по показатели „серен диоксид” и „азотен диоксид”, посочени в приложение № 2 към чл. 4 на Наредба № 12 от 15 юли 2010 г. за норми за серен диоксид, азотен диоксид, фини прахови частици, олово, бензен, въглероден оксид и озон в атмосферния въздух, а именно за серен диоксид 500 µg/m3 и за азотен диоксид 400 µg/m3. Извършено е пробонабиране на проба от повърхностни води на р. Бърза на 2,5 км под мястото на инцидента в завод „Миджур” и на около 2 км от с. Горни Лом. При експресните анализи по показатели: рН, температура, електропроводимост и разтворен кислород  не са установени отклонения, както и впоследствие при последващите лабораторни изпитвания по показатели: ХПК, общ азот, амониев азот и азот нитритен.

През отчетния период е проведено в кметство Горни Лом заседание на Междуведомствена комисия във връзка с възникналата голяма авария на 01.10.2104 г. в завод „Миджур” към „Видекс” АД, гр. София. В резултат на проведените разисквания въз основа на информацията представена от членовете на комисията за предприетите от тяхна страна действия и информацията, представена от представител на „Видекс” АД, на изп. директор на дружеството са дадени четири предписания, описани в протокол на комисията от 15.10.2014 г. 
